ဝွၵ်း ၺွပ်းတူတ်း လုၵ်ႈဢွၼ်ႇ

" မႅင်းလႅင်တႆႇၶိူဝ်းပၵ်ႉ ၽႂ်ယၵ်းပၵ်ႉမၼ်းတူတ်း ၽႂ်ဢိုတ်းၵူၼ်ႈမၼ်းပွင်း ၽီသၢၼ်သွင်းၸႄႈၼမ်ႉ ဢီးသုတ်ႉဢီးသၢတ်ႉ မၢၵ်ႇႁႃလၢတ်ႈ သၢတ်ႈပင်း " ဝွၵ်းၼႆႉ ပဵၼ်ၵႂၢမ်းလုၵ်ႈဢွၼ်ႇ ၸႂ်ႉၺွပ်းၵူၼ်းတူတ်းသူႇ ၵေႃႉႁဵတ်းႁႂ်ႈပၢင်တေႃႇမူၼ်ႈယၢႆႈ၊ ပေႃးဢၢႆႈမဵၼ်ႁၢႆယဝ်ႉ ၶိုၼ်းႁႂ်ႈတင်းမူတ်း မႃးၼင်ႈဝႅင်းၵၼ်သေ၊ ဢၢၼ်ႇဝွၵ်းၼႆႉၺွပ်းတူတ်း၊ တႄႇလုၵ်ႉတီႈ "မႅင်း" သေ ဢၢၼ်ႇၵမ်းၶေႃႈ ၸိသႂ်ႇၵမ်းၵေႃႉ တေႃႇၵႂၢမ်းသုတ်း၊ "ပင်း" ၵႂႃႇသုတ်းတီႈၽႂ်ၵေႃႈ ပွင်ႇဝႃႈၵေႃႉၼၼ်ႉတူတ်း ၼႆယဝ်ႉ။ မိူဝ်ႈႁဝ်းၵေႃႉလဵၵ်ႉတႄႉ သင်မီးၵူၼ်းတူတ်းဢၢႆႊမဵၼ် မႃးၸိုင် ၵႆႉၸႂ်ႉဝွၵ်းၵႂၢမ်းၼႆႉသေ လဵၼ်ႈတေႃႇၺွပ်းတူတ်း ၵၼ်တႃႇသေႇယဝ်ႉ၊ လီၵျေႃႇၼႃႇၼႃႇ ^_^ မၢႆတွင်း - "မၢၵ်ႇႁႃလၢတ်ႈ" ၼႆႉ ပဵၼ်ၵႂၢမ်းတႆးမၢဝ်း လုၵ်ႉမႃးတီႈ "မၢၵ်ႇႁႃးလၢတ်ႈ" ၵႂၢမ်းတႆးလူင်တႄႉ ႁွင်ႉဝႃႈ "မၢၵ်ႇၵဵင်" ၼႆယဝ်ႉ။